《归人争渡喧》
宋代·林希逸

野外炊烟起，沙边带日明。归村人合遝，问渡晚喧争。

暝色催行客，长江阻去程。帆轻斜照影，语杂远闻声。

隔岸招尤急，栖鸦过亦鸣。茅檐何处是，儿女想相迎。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。